open-index/open-wikipedia-markdown huggingface dataset:
தாம்பரம் தொடருந்து நிலையம்

**தாம்பரம் தொடருந்து நிலையம்** (*Tambaram railway station*, நிலையக் குறியீடு: **TBM**) சென்னை தாம்பரத்தில் உள்ள தொடருந்து நிலையம் ஆகும். இது சென்னை புறநகர்க்கான சென்னைக் கடற்கரை - தாம்பரம் இரயில்வே வலையமைப்பின் முக்கிய முனையங்களில் ஒன்றாகும். இது தாம்பரம், சென்னை புறநகர் பகுதியான மையத்தில் இருந்து 6 கி.மீ. தொலைவில் அமைந்துள்ளது. மேலும் சென்னை நகர மையத்திலிருந்து 27 கி.மீ. தொலைவில் தெற்கே அமைந்துள்ளது. நாளொன்றுக்கு சராசரியாக 3,50,000 பேர் இந்தத் தொடருந்து நிலையத்தை பயன்படுத்துகின்றனர். சுமார் 280 புறநகர் மின்சார ரயில்கள், செங்கல்பட்டு, காஞ்சிபுரம் மற்றும் சென்னை கடற்கரையிலிருந்து தாம்பரத்திற்கு இயக்கப்படுகின்றன.

## வரலாறு

தாம்பரம் தொடருந்து நிலையமே சென்னையில் முதன் முதலாக மின்மயமாக்கப்பட்ட தொடருந்து நிலையமாகும். சென்னை கடற்கரை - தாம்பரம் பகுதி மின்சாரம் கொண்டு 1931ஆம் ஆண்டில் 1.5 கிலோ வோல்ட் டிசி மூலம் சக்தியூட்டப்பட்டது. மூன்றாவது லைனானது 15 சனவரி 1965-ல் மின்மயமாக்கப்பட்டது. தெற்கில் செங்கல்பட்டு வரை 9 சனவரி மாதம் மின்மயமாக்கப்பட்டது. மேலும் 15 சனவரி 1967-ல் அனைத்தும் 25 கிலோ வோல்டாக மாற்றப்பட்டது. 

## போக்குவரத்து
ஒவ்வொரு நாளும் 160 தொடருந்துகள், சென்னை கடற்கரை - தாம்பரம் மார்க்கத்திலும், 70 தாம்பரம் - செங்கல்பட்டு மார்க்கத்திலும், 16 தாம்பரம் - காஞ்சிபுரம் இடையேயும் இயக்கப்படுகின்றன. தாம்பரம் நிலையத்தில் பயணச்சீட்டு விற்பனை, புறநகர் நிலையங்களைக் காட்டிலும் மிக அதிகமாகும். 2013 வரை, சுமார் 20,000 மக்கள், தினசரி, தாம்பரம் தொடருந்து நிலையத்தில் பயணச்சீட்டு வாங்கியுள்ளனர்.

## பாதுகாப்பு
2011ஆம் ஆண்டு முதல் மூடிய-மின்சுற்று தொலைக்காட்சி (CCTV) கேமராக்கள், கதவை சட்ட உலோகத்தை கண்டறியும் கருவிகள், சாமான்களை சல்லடை போடும் சாதனங்கள் போன்றவை 4 மில்லியன் ரூபாய் செலவில் நிறுவப்பட்டுள்ளன.

## விபத்து விகிதங்கள்
17 நிலையங்களை உள்ளடக்கிய கிண்டி - செங்கல்பட்டு புறநகர் பிரிவில், குரோம்பேட்டை - தாம்பரம் வரையிலான தொடருந்து பாதையில், ஒரு மாதத்திற்கு சுமார் குறைந்தது 15 விபத்துக்கள் நிகழ்கின்றன.

## தொடருந்து நேரங்கள்
தாம்பரத்தில் அதிகாலை 4 மணி முதல் நள்ளிரவு 12 மணி வரை தொடருந்து வசதி உள்ளது. ஒவ்வொரு 10 நிமிடங்களுக்கும் சென்னைக் கடற்கரை முதல் தாம்பரம் வரை புறநகர் தொடருந்துகள் இயக்கப்படுகின்றன. ஒவ்வொரு 30 நிமிடங்களுக்கும் செங்கல்பட்டு முதல் சென்னைக் கடற்கரை வரை தொடருந்துகள் செல்கின்றன. காலையிலும் மற்றும் மாலையிலும், நிலையம், அலுவலகப் பணியாளர்களால் நிறைந்து காணப்படும்.

## மேற்கோள்கள்

## வெளி இணைப்புகள்
* தாம்பரம் தொடருந்து நிலையம்

* 

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை புறநகர் தொடருந்து நிலையங்கள்
பகுப்பு:சென்னை தொடருந்து கோட்டம்
பகுப்பு:செங்கல்பட்டு மாவட்டத்திலுள்ள தொடருந்து நிலையங்கள்
பிறீடெகார்ட் கிளாற்சிலே

**பிறீடெகார்ட் கிளாற்சிலே** (Fridegart Glatzle, 24 நவம்பர், 1920 - 14 மார்ச், 2015) யெர்மனிய  செரமிக் பெண் கலைஞர் ஆவார். இவர் யெர்மனியின் ஸ்ருட்கார்ட் (Stuttgart) நகரைப் பிறப்பிடமாகவும், யெர்மனியின் கார்ள்ஸ்றூகே (Karlsruhe)  நகரை வதிவிடமாகவும் கொண்டவர்.

## கலை
இவர் அறுபதுகளில்  பல் வேறு பொருட்களைப் பாவித்து, புதிய கலவைகளுடன் செரமிக்குக்கு ஒரு புதியபாதையைக் கண்டு பிடித்தார்.. இவர் 1951 இலிருந்து 1979 ஆண்டு காலப்பகுதிக்குள் தான் கடமையாற்றிய மயோலிக்கா (majolika ) என்ற செரமிக் (Ceramic) நிறுவனத்தில் உற்பத்தி செய்த செரமிக் வடிவங்களில் 1222 வடிவங்கள் தொடர் உற்பத்தி வடிவங்களாக பதிவு செய்யப்பட்டுள்ளன. இவரால் செய்யப்பெற்ற பூச்சாடிகளும், கோப்பைகளும், சட்டிகளும், சுவர் ஓடுகளும் இன்றும் விற்பனையில் உள்ளன. குறிப்பிட்ட சில அருங்காட்சியகத்தில் வைக்கப் பெற்றுள்ளன.

## கல்வி
இவர் சிறுவயதில் தான் ஒரு பாடகியாக வரவேண்டும் என்றே ஆசை கொண்டிருந்தார். இரண்டாவது உலகயுத்தமும், அதைத் தொடர்ந்த கடினமான வாழ்க்கையும் அவரது ஆசைக்குத் தடையாகி விட்டன. அதன் பின் அவரது தொழிற்கல்வி அவரை செரமிக் கலைஞராக்கியது. ஆனாலும் அவரது பாடவேண்டும் என்ற ஆர்வத்தால் ஒய்வு நேரங்களிலும், ஓய்வுக் காலங்களிலும் தேவாலயங்களில் பாடினார்.

## குடும்பமும் வாழ்க்கையும்
இவர் மற்றவர்களுக்கு உதவி செய்வதிலும் பெரும் ஆர்வம் கொண்டிருந்தார். இவரது நகரில் அகதிகள் முகாம் ஒன்று இருந்தது. அங்கு தானாகவே சென்று பல உதவிகள் செய்தார். அகதிகளாக இருந்த இலங்கைத் தமிழரும், ஆபிரிக்கரும் இவரை மம்மா (அம்மா) என்றும், கிராண்ட்மா (அம்மம்மா) என்றும் அன்போடு அழைத்தார்கள்.

## பரிசுகள்
இவரது தனித்துவமான தயாரிப்புகளுக்காக 1959 இல் சிறந்த கைவினையாளர்களுக்கான தேசியப் பரிசு வழங்கப் பெற்றது.

## இவரது கைவினை பற்றிய தகவல்கள் அடங்கிய நூல்கள்
* Fridegart Glatzle: Keramik aus 5 Jahrzehnten - Peter Schmitt
* Antiques & Collectibles
* Allgemeines Künstlerlexikon - A-Alanson

## வெளி இணைப்புகள்
* http://www.lot-tissimo.com/de/i/3734415/glatzle-fridegart-geb-stuttgart-24-11-1920-keramikerin-fliese-staatliche-majolika-manufaktur 
*  Vase 9002 Entwurf Fridegart Glatzle Karlsruhe 
* Allgemeines Künstlerlexikon: A-Alanson
* Fridegart Glatzle: Keramik aus 5 Jahrzehnten; eine Ausstellung zum 80. Geburtstag der Kunsthandwerkerin mit Arbeiten aus Plochinger Privatbesitz, Johanniter- stift Plochingen, 10. Nov. 2000 bis 2. Januar 2001, &#91;in der Staatlichen Majolika-Manufaktur, Karlsruhe (ab 29.11.2000)&#93;

## மேற்கோள்கள்

பகுப்பு:செருமானியப் பெண்கள்
பகுப்பு:செருமானியக் கலைஞர்கள்
பகுப்பு:1920 பிறப்புகள்
பகுப்பு:2015 இறப்புகள்
நஞ்சராச உடையார்

**மகாராசா சிறீ நஞ்சராச தளவாய் உடையார் பகதூர்** *(Nanjaraja Wodeyar)* (1748 - 2 ஆகத்து 1770) அல்லது **நஞ்சராச உடையார்**, என்பவர் மைசூரின் மன்னராக 1766 முதல் 1770 வரை இருந்தவர். இவர் ஐதர் அலியின் கட்டுப்பாட்டில் இருந்தவர்.

## வாழ்க்கை
இவர் மகாராசா இரண்டாம் கிருட்டிணராச உடையாரின் மூத்த மகனாவார். இவர் தந்தையின் மரணத்துக்குப் பிறகு 1766 இல் பட்டத்துக்கு வந்தார்.

2 ஆகத்து 1770, அன்று ஐதர் அலியால் அனுப்பப்பட்ட நஞ்சு கலந்த பாலை அருந்தி இறந்தார்.
## மேற்கோள்

பகுப்பு:மைசூர் அரசர்கள்
பகுப்பு:1748 பிறப்புகள்
பகுப்பு:1770 இறப்புகள்
 பகுப்பு:இந்திய அரசர்கள்
உமியோ பல்கலைக்கழகம்

**உமியோ பல்கலைக்கழகம்** (Umeå University; ) சுவீடன் நாட்டின் வட-மையப் பகுதியிலுள்ள உமியோ என்னும் நகரத்தில் உள்ளது. 1965 ஆம் ஆண்டு நிறுவப்பட்ட உமியோ பல்கலைக்கழகம், சுவீடன் நாட்டின் ஐந்தாவது பழமையானப் பல்கலைக்கழகமாகும். இப்பல்கலைக்கழகம், 2013 ஆம் ஆண்டுக் கணக்கின்படி 32,000 பதிவு செய்யப்பட்ட மாணவர்களையும், நாலாயிரத்திற்கும் மேற்பட்ட பணியாளர்களையும் கொண்டுள்ளது. இவர்களில் 368 பேராசிரியர்கள் உட்பட, இதில் பாதிக்கும் மேலானோர் ஆய்வாளர்கள்/ஆசிரியர்கள் என்பது குறிப்பிடத்தக்கது.

உமியோ பல்கலைக்கழகம், சில மர வகைகளின் மரபகராதி, தொழிலக வடிவமைப்பைப் பற்றிய ஆய்வுகளுக்கு உலகளவில் புகழ் பெற்றது.

## மேற்கோள்கள்

பகுப்பு:சுவீடிய பல்கலைக்கழகங்கள்
எட்டாம் சாமராச உடையார்

**மகாராசா சிறீ பெட்டத சாமராச உடையார் பகதூர்** (27 ஆகத்து 1759 - 6 செப்டம்பர் 1776.) என்பவர் மைசூரின் மன்னராக 1770 முதல் 1776 வரை  இருந்தவர். இவர் ஐதர் அலியின் கட்டுப்பாட்டில் இருந்தவர். இவர் **எட்டாவது சாமராச உடையார்** என்றும் அழைக்கப்படுகிறார்.

## வாழ்க்கை
இவர் இரண்டாம் கிருட்டிணராச உடையாரின் இரண்டாவது மகனாவார்.இவரின் அண்ணன் நஞ்சராச உடையாரின் இறப்பிற்கு பிறகு 2 ஆகத்து1770 அன்று முடிசூட்டப்பட்டார்.

16 செப்டம்பர் 1776, இவர் சிறீரங்கப்பட்டண அரண்மனையில்,  ஐதர் அலியின் உத்தரவின் பேரில் கொல்லப்பட்டார்.

## குறிப்புகள்

பகுப்பு:மைசூர் அரசர்கள்
பகுப்பு:1759 பிறப்புகள்
பகுப்பு:1776 இறப்புகள்
 பகுப்பு:இந்திய அரசர்கள்
பசுபதி நாத் சிங்

பசுபதிநாத் சிங், ஜார்க்கண்டைச் சேர்ந்த அரசியல்வாதி. இவர் பாரதிய ஜனதா கட்சியின் உறுப்பினர் ஆவார். இவர் 1949ஆம் ஆண்டின் ஜூலை பதினோராம் நாளில் பிறந்தார். இவர் பட்னா மாவட்டத்தில் உள்ள லக்கன்பூரில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, தன்பாத் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.

## பதவிகள்
இவர் கீழ்க்காணும் பதவிகளில் இருந்துள்ளார்.
*1995-2000: பீகார் சட்டமன்ற உறுப்பினர்
*2000-2005: ஜார்க்கண்டின் சட்டமன்ற உறுப்பினர்
*2000-2005: ஜார்க்கண்டு அரசின் அமைச்சர்
*2005-2009: ஜார்க்கண்டு சட்டமன்ற உறுப்பினர்
*2009: பதினைந்தாவது மக்களவையில் உறுப்பினர்
*மே, 2014: பதினாறாவது மக்களவையில் உறுப்பினர்

## சான்றுகள்

பகுப்பு:வாழும் மக்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:1949 பிறப்புகள்
பகுப்பு:ஜார்க்கண்ட் அரசியல்வாதிகள்
பகுப்பு:பீகார் சட்டமன்றத்தின் முன்னாள் உறுப்பினர்கள்
பகுப்பு:ஜார்க்கண்டு சட்டமன்றத்தின் முன்னாள் உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
கிறித்தவ மெய்யியல்

**கிறித்தவ மெய்யியல்** என்பது கிறித்தவ பாரம்பரியத்திலிருந்து வந்த சிறப்புக்களிலிருந்து வளர்ந்த மெய்யியல் ஆகும். இது ஆரம்ப கிறித்தவ காலத்தில் உருவாகி, பின்னர் பல கருத்துருவாக்கங்களுடன் வளர்ந்தது.

## ஆரம்பம்
இயேசு நூல்களை எழுதினார் என்பதற்குச் சான்றுகள் இல்லை. அவரால் மெய்யியல் பற்றியோ அல்லது இறையியல் பற்றியோ எழுதினார் என்பதற்கும் சான்றுகள் இல்லை.

ஆனால், கிறிஸ்துவின் இறப்புடன் கிறித்தவ மெய்யியல் திருத்தூதர்களால் வளரத் தொடங்கியது. யூத உரோம குடிமகனான திருத்தூதர் பவுல் திருமுகங்களையும் மடல்களையும் ஆரம்ப கிறித்தவ திருச்சபைக்கு எழுதினார். இது போதனையாகவும் இறையியலாகவும் இருந்தது. சில இடங்களில், அவர் காலத்து பிரபல்யம் பெற்ற (குறைகூறல், ஐயவாதம், உறுதிப்பாட்டுவாதம்) மெய்யியலாளர்கள் போன்று செயற்பட்டார். திருத்தூதர் பணிகள் என்ற விவிலிய நூலில் பவுல் கிரேக்க மெய்யியலாளர்களுடன் நடத்திய உரையாடல் மற்றும் விவாதம் பற்றி பதிவு செய்யப்பட்டுள்ளது. இது திருமுகங்களிலும் பிரதிபலிக்கிறது. எ.கா: "போலி மெய்யியலாலும் வீணான ஏமாற்றுப் பேச்சாலும்
உங்களை யாரும் கவர்ந்துகொள்ள விடாதீர்கள்." அவருடைய திருமுகங்கள் பிற்கால கிறித்தவ மெய்யியலுக்கு குறிப்பிடத்தக்க மூலமாக மாறியது.

## உசாத்துணை

## வெளி இணைப்பு
* An introduction to Christian philosophy 

பகுப்பு:சமயத்துக்குரிய மெய்யியல்
பகுப்பு:கிறிஸ்தவம்
சௌதரி சரண் சிங் அரியானா வேளாண்மை பல்கலைக்கழகம்

::சௌதரி சரண் சிங் பல்கலைக்கழகம் என்ற பெயரில் மற்றொரு பல்கலைக்கழகம் உள்ளது.

**சௌதரி சரண் சிங் அரியானா வேளாண்மை பல்கலைக்கழகம்** அரியானா மாநிலத்தில் உள்ள ஹிசார் மாவட்டத்தில் அமைந்துள்ளது. ஆசியாவின் மிகப்பெரிய வேளாண்மை பல்கலைக்கழகங்களில் ஒன்றாக இப்பல்கலைக்கழகம் திகழ்கிறது. இந்தியாவின் ஏழாவது பிரதமரான சௌதரி சரண்சிங்கின் பெயர் இதற்கு சூட்டப்பட்டுள்ளது.

## வசதிகள்
*நேரு நூலகம், 3,00,000 புத்தகங்களுடன் 1,00,000 சதுர அடி பரப்பளவில் அமைந்துள்ளது.
*வளாகத்தின் உள்ளே 50 படுக்கை கொண்ட விடுதி உள்ளன.

## மேற்கோள்கள்

பகுப்பு:அரியானாவில் உள்ள பல்கலைக்கழகங்கள்
பகுப்பு:ஹிசார் மாவட்டம்
குரு ஜம்பேசுவர் அறிவியல் மற்றும் தொழில்நுட்பப் பல்கலைக்கழகம்

**குரு ஜம்பஷ்வர் அறிவியல் மற்றும் தொழில்நுட்பப் பல்கலைக்கழகம்** (*Guru Jambheshwar University of Science and Technology*) 1995 ஆம் ஆண்டு அரியானா மாநிலத்தின், ஹிசார் மாவட்டத்தில் நிறுவப்பட்டது. அறிவியல், தொழில்நுட்பம், பொறியியல், மருத்துவம் மற்றும் மேலாண்மை போன்ற படிப்புகளை அளிக்கின்றது.

## வரலாறு
இது அதிகாரப்பூர்வமாக நவம்பர் 1, 1995 ஆம் ஆண்டு ஆரம்பிக்கப்பட்டது. குரு ஜம்பஷ்வர் ஜி மஹராஜ் என்பவர் பெயரை இதற்கு சூட்டப்பட்டுள்ளது. இவர் 15 ஆம் நூற்றாண்டின் சுற்றுச்சூழலியலாளர் ஆவார். இது அரியானா மாநிலத்தின் முதன்மைப் பல்கலைக்கழகமாகத் திகழ்கிறது.

## அமைவிடம்
ஏறத்தாழ 372 ஏக்கர் பரப்பளவில் அமைந்துள்ளது. சுமார் 200 ஏக்கர் பரப்பளவில் சாலை, பைப் லைன், மின் அளிப்பு மற்றும் வாகனம் நிறுத்துமிடம் போன்ற நவீன வசதிகளைக் கொண்டுள்ளது. ஊழியர்க்கான தங்கும் விடுதி கட்டுமான பணி நடைபெறுகிறது. இந்த வளாகத்தில் பஞ்சாப் நேஷனல் வங்கியின் தானியங்கி இயந்திரமும் தபால் அலுவலகமும் அமைந்துள்ளன.

## நூலகம்
நூலகக் கட்டிடம் 55,833 சதுர அடியில் அமைந்துள்ளது. படிப்பதற்காக 250 அமர்வுகளைக் கொண்ட இரண்டு அறைகள் உள்ளன. தற்போது 70,860க்கு மேற்பட்ட புத்தகங்கள் உள்ளன.

பகுப்பு:அரியானாவில் உள்ள பல்கலைக்கழகங்கள்
பகுப்பு:ஹிசார் மாவட்டம்
பித்யூத் பரன் மத்தோ

**பித்யூத் பரன் மத்தோ**, ஜார்க்கண்டச் சேர்ந்த அரசியல்வாதி. இவர் பாரதிய ஜனதா கட்சியின் உறுப்பினர். இவர் 1963 ஆம் ஆண்டின் பிப்ரவரி பதினைந்தாம் நாளில் பிறந்தார். இவர் சராய்கேலா கர்சாவான் மாவட்டத்தில் உள்ள கிருஷ்ணபூர் என்ற ஊரில் வசிக்கிறார். இவர் 2014 ஆம் ஆண்டில் நடைபெற்ற பாராளுமன்றத் தேர்தலின்போது, ஜம்ஷேத்பூர் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.

## சான்றுகள்

பகுப்பு:வாழும் மக்கள்
பகுப்பு:ஜார்க்கண்ட் அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:1963 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
உப்புப்பட்டி

**உப்புப்பட்டி (UPPUPPATTI)** என்னும் ஊர், இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் உள்ளது. இக்கிராமம் திருமலைராயசமுத்திரம் ஊராட்சிக்கு உட்பட்டது. உப்புப்பட்டி கிராமத்திலேயே குளத்துப்பட்டி, கொட்டியக்காரன்பட்டி, சூலைப்பட்டி, தச்சன்வயல் என்ற உட்கிராமங்களும் உள்ளடங்கியுள்ளன. படிப்பறிவில் மிகவும் பின்தங்கியிருந்த இக்கிராமத்தில் தற்போது பட்டதாரிகள் அதிகரித்து வருகின்றனர்.

## தொழில்

## போக்குவரத்து

## நிலவளமும் நீர்வளமும்

## சான்றுகள்

பகுப்பு:புதுக்கோட்டை மாவட்டத்திலுள்ள கிராமங்கள்
விஷ்ணு தயாள் ராம்

**விஷ்ணு தயாள் ராம்**, ஜார்க்கண்டைச் சேர்ந்த அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1961ஆம் ஆண்டின் ஜூலை 23ஆம் நாளில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின் போது, பலாமூ மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.

## சான்றுகள்

பகுப்பு:1961 பிறப்புகள்
பகுப்பு:ஜார்க்கண்ட் அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1951 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
மேட்டுப்பாளையம்

**மேட்டுப்பாளையம்** (ஆங்கிலம்:Mettupalayam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தில் இருக்கும் ஒரு நகராட்சி ஆகும். இது மேட்டுப்பாளையம் சட்டமன்றத் தொகுதி மற்றும் நீலகிரி மக்களவைத் தொகுதிக்கு உட்பட்டதாகும்.

## மக்கள் வகைப்பாடு

2011 இந்திய மக்கள்தொகைக் கணக்கெடுப்பு  அடிப்படையில், 66,595 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். மேட்டுப்பாளையம் மக்களின் சராசரி கல்வியறிவு 73% ஆகும். இதில் ஆண்களின் கல்வியறிவு 79%,  பெண்களின் கல்வியறிவு 68% ஆகும். இது இந்திய தேசிய சராசரி கல்வியறிவான 59.5% விடக் கூடியதே. மேட்டுப்பாளையம் மக்கள்தொகையில் 10% ஆறு வயதுக்குட்பட்டோர் ஆவார்கள்.

## கல்லூரிகள்
thumb
மேட்டுப்பாளையத்தில் தமிழ்நாடு வேளாண்மைப் பல்கலைக்கழகத்தின் உறுப்புக் கல்லூரியான வனவியல் கல்லூரி மற்றும் ஆராய்ச்சி நிறுவனம் செயல்பட்டு வருகின்றது.

## மேற்கோள்கள்


பகுப்பு:தமிழ்நாடு தேர்வு நிலை நகராட்சிகள்
பகுப்பு:கோயம்புத்தூர் மாவட்ட நகராட்சிகள்
ராம் தகல் சவுத்ரி

**ராம் தகல் சவுத்ரி**, ஜார்க்கண்டைச் சேர்ந்த அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 1942ஆம் ஆண்டின் ஜனவரி முதலாம் நாளில் பிறந்தார். இவர் ராஞ்சி மாவட்டத்தின் குச்சு என்ற ஊரில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, ராஞ்சி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.

## பதவிகள்
*1969-71: பீகார் சட்டமன்ற உறுப்பினர்
*1972-77: பீகார் சட்டமன்ற உறுப்பினர்
*1991: பத்தாவது மக்களவையில் உறுப்பினர்
*1996: பதினோராவது மக்களவையில் உறுப்பினர்
*1998: பன்னிரண்டாவது மக்களவையில் உறுப்பினர்
*1999: பதின்மூன்றாவது மக்களவையில் உறுப்பினர்
*மே, 2014: பதினாறாவது மக்களவையில் உறுப்பினர்

## சான்றுகள்

பகுப்பு:பீகார் சட்டமன்றத்தின் முன்னாள் உறுப்பினர்கள்
பகுப்பு:வாழும் மக்கள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:1942 பிறப்புகள்
பகுப்பு:ஜார்க்கண்ட் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
விஜய் குமார் ஹன்ஸ்தக்

**விஜய் குமார் ஹன்ஸ்தக்**, ஜார்க்கண்டைச் சேர்ந்த அரசியல்வாதி ஆவார். இவர் ஜார்க்கண்டு முக்தி மோர்ச்சா கட்சியைச் சேர்ந்தவர். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, ராஜ்மஹல் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.

## சான்றுகள்

பகுப்பு:வாழும் மக்கள்
பகுப்பு:ஜார்க்கண்ட் அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:1982 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
நான்காம் கிருட்டிணராச உடையார்

**நான்காம் கிருட்டிணராச உடையார்** (4 சூன் 1884 – 3 ஆகத்து 1940, பெங்களூர் அரண்மனை) மைசூரின் மன்னராக 1894 ஆம் ஆண்டு ஆட்சி பீடம் ஏறினார். தான் இறக்கும் வரை (அதாவது 1940 ஆம் ஆண்டு வரை) இவர் ஆட்சியில் இருந்தார். இவர் ஒரு மெய்யியலாளர் ஆவார். இவர் இறக்கும் போது உலகப் பணக்கார நபர்களுள் ஒருவராக திகழ்ந்தார். அப்போது இவருடைய சொத்து 400 மில்லியன் அமெரிக்க டொலர்கள் ஆகும். 2010 ஆம் ஆண்டில் இதன் மதிப்பு 50 பில்லியன் அமெரிக்க டொலர்கள் ஆகும். இவர் மைசூரை ஆண்ட உடையார் வம்சத்தின் இருபத்து நான்காம் மன்னர் ஆவார். இவர் பிரித்தானியரின் கட்டுப்பாட்டில் இருந்தவர்.

## மேற்கோள்கள்

## வெளி இணைப்புகள்

*அரிதான புகைப்படங்கள் 

பகுப்பு:மைசூர் அரசர்கள்
பகுப்பு:1884 பிறப்புகள்
பகுப்பு:1940 இறப்புகள்
பகுப்பு:இந்திய அரசர்கள்
பகுப்பு:மைசூர்
சிறைச்சாலை

**சிறைச்சாலை** (*prison*) என்பது குற்றம் சுமத்தப்பட்டவரையும் குற்றவாளிகளையும் அடைத்து வைக்கும் இடமாகும். இங்கு அரசு சட்ட விதிகளின்படி இவர்கள் தடுத்து வைக்கப்படுவர். சிறைச்சாலையில் தடுத்து வைக்கப்பட்டுள்ளவர்களுக்கு மருத்துவ உதவி, உணவு ஆகியவை இலவசமாக வழங்கப்படும். குற்றவாளிகள் தங்களது குற்றத்திற்கான தண்டனையாக சமூகத்திலிருந்து பிரித்து வைக்கும் நோக்குடன் இங்கு தடுத்து வைக்கப்படுவர். சமூகத்தில் குற்றவாளிக்கு உள்ள அந்தஸ்தைப் பொருத்து, சட்ட விதிகளுக்கு உட்பட்டு தேவையான வசதிகள் வழங்கப்படும். அனுமதியின் பேரிலும், நிர்ணயிக்கப்பட்ட நாட்களிலும் சிறைச்சாலையிலுள்ள கைதிகளை அவர்களின் உறவினர்கள் சந்திக்கலாம். சிறைச்சாலையில் தடுத்து வைக்கப்பட்டவர்கள் சிறப்பு அனுமதியின் பேரில் குறுகிய காலத்திற்கு வெளியே வரலாம்.

## மேற்கோள்கள்


பகுப்பு:சட்டம் சார் அமைப்புகள்
பகுப்பு:சட்டம்
பகுப்பு:தண்டனைகள்
தஞ்சாவூர் நாயக்கர் வரலாறு (நூல்)

**தஞ்சாவூர் நாயக்கர் வரலாறு**, குடவாயில் பாலசுப்ரமணியன் எழுதிய நூலாகும். தஞ்சையை ஆண்ட நாயக்கர்களின்  வரலாற்றைப் பற்றி இந்நூல் விரிவாக ஆராய்கிறது. தஞ்சையை சோழர்கள் முதல் நூற்றாண்டில் இருந்து 12ம் நூற்றாண்டு வரை ஆட்சி புரிந்தனர். அவர்கள் தங்கள் ஆட்சி காலத்தில் 90 கோயில்களை கட்டியுள்ளனர். அதன் பின் முத்தரையர்களும், 16ம் நூற்றாண்டில் நாயக்கர்களும், 17,18ம் நூற்றாண்டுகளில் மராத்தியர்களும் ஆட்சி புரிந்த போதிலும் சோழர்களின் காலம் பொற்காலம் என அழைக்கப்படுகிறது.

## அமைப்பு
இந்நூல் 10 தலைப்புகளையும், பின்னிணைப்புகளையும் கொண்டு அமைந்துள்ளது.

## தலைப்புகள்
நாயக்கர் அரசு உதயம், முதல் நாயக்க மன்னர், தஞ்சை செவ்வப்ப நாயக்கர், அவரது காலத்துக் குறிப்பிடத்தக்க வரலாற்று நிகழ்வுகள், அச்சுதப்ப நாயக்கர் - இரகுநாத நாயக்கர் இணைந்த ஆட்சி, இரகுநாத நாயக்கர், இராமபத்ர நாயக்கர், கோவிந்த தீட்சிதர், விஜயராகவ நாயக்கர், தஞ்சை நாயக்கர் காலக் கோட்டையும் அரண்மனையும், தஞ்சாவூர் நாயக்கர் ஆட்சியின் வரலாற்றுச் சுருக்கம் உள்ளிட்ட தலைப்புகளைப் பற்றி விரிவாக எடுத்துரைக்கப்பட்டுள்ளது.

## பின்னிணைப்புகள்
விஜயராகவ நாயக்கரின் கையொப்பத்துடன் காணப்படும் அரிய செப்பேட்டுத்தொகுதி, தஞ்சாவூர் பள்ளிவாசல் கல்வெட்டு, படேவியா வெள்ளிப்பட்டயம், அரித்துவாரமங்கலம் செப்பேடு, மன்னார் மோகனப்பள்ளு, அருவிழி மங்கலம் செப்பேட்டுத் தொகுதி, விஜயராகவ நாயக்கரின் வெள்ளிப்பட்டயம் உள்ளிட்ட பல ஆவணங்கள் பின்னிணைப்புகளாகத் தரப்பட்டுள்ளன.

## ஆதாரங்கள்

பகுப்பு:தஞ்சாவூர் மாவட்டம்
பகுப்பு:1999 தமிழ் நூல்கள்
பகுப்பு:வரலாற்று நூல்கள்
நேப்பியர், நியூசிலாந்து

**நேப்பியர்** (Napier,  ; மாவோரி:அஹுரிரி) நியூசிலாந்தின் வடக்குத் தீவின் கிழக்குக் கடற்கரையில்  ஹாக் விரிகுடா பகுதியில் அமைந்துள்ள துறைமுக நகரமாகும். சூன் 2014 மதிப்பீட்டின்படி நேப்பியரின் மக்கள்தொகை  61,100 ஆகும். நேப்பியரின் தெற்கில்  18 கிலோமீட்டரில்  தீவு நகரமான ஹேஸ்டிங்ஸ் அமைந்துள்ளது.   இந்த இரு நகரங்களும் வழமையாக நியூசிலாந்தின் "விரிகுடா நகரங்கள்" எனப்படுகின்றன. இவை இரண்டின், நேப்பியர்-ஏசுட்டிங்சு,  மொத்த மக்கள்தொகை  128,800 ஆகும். இவை நியூசிலாந்தின் ஐந்தாவது மக்கள்தொகை மிக்க நகரியப் பகுதியாக விளங்குகின்றது.

நேப்பியர் நியூசிலாந்தின் தலைநகர் வெலிங்டனிலிருந்து ஏறத்தாழ 320 கிலோமீட்டர் வடகிழக்கில் அமைந்துள்ளது.  நேப்பியரின் மக்கட்தொகை அடுத்துள்ள ஹேஸ்டிங்சை விடக் குறைவாக இருந்தபோதும்  துறைமுகத்திற்கும் முதன்மை வானூர்தி நிலையத்திற்கும் அண்மித்துள்ளதால் முதன்மை பெறுகின்றது. நேப்பியரின் நிலப்பரப்பளவு 106 சதுர கி.மீ. ஆகவும்  மக்களடர்த்தி  ச.கி.மீக்கு 540.0 ஆகவும் உள்ளது.

தெற்கு அரைக்கோளத்தில் மிகப்பெரும் கம்பளி மையமாக நேப்பியர் விளங்குகின்றது. நியூசிலாந்தின் வடகிழக்கில் முதன்மைத் துறைமுகமாக விளங்கும் நேப்பியரிலிருந்து ஆப்பிள்கள், பேரிக்காய்கள், இசுடோன் பழங்கள் ஏற்றுமதியாகின்றன.  தவிரவும் நேப்பியர் திராட்சை மற்றும் வைன் உற்பத்தி மற்றும் ஏற்றுமதி மையமாக உள்ளது.   மேலும் ஆட்டுக் கம்பளி, உறைந்த மாமிசம், மரக்கூழ், வெட்டுமரங்கள் ஏற்றுமதியாகின்றன.

நேப்பியர் புகழ்பெற்ற சுற்றுலாத்தலமாகவும் விளங்குகின்றது. 1931 ஹாக் விரிகுடா நிலநடுக்கத்தில் இடிபட்ட பின்னர் கட்டப்பட்டுள்ள  1930களின் கட்டிட வடிவமைப்பு  முதன்மை ஈர்ப்பாக உள்ளது. கடற்கரையோரத்தில் அமைக்கப்பட்டுள்ள சிலை, பானியா, நியூசிலாந்தில் மிகவும் படமெடுக்கப்பட்ட சுற்றுலா  இடமாக உள்ளது.  ஒவ்வொரு ஆண்டும் பெப்ரவரியில் நேப்பியரில் நடைபெறும் *ஆர்ட் டெகோ*  வார இறுதி நிகழ்விற்குப் பெருந்திரளான சுற்றுலாப் பயணிகள் வருகின்றனர்.
## மேற்சான்றுகள்

பகுப்பு:நியூசிலாந்து நகரங்கள்
நாகபட்டினம் (நூல்)

**நாகபட்டினம்**, கோவை இளஞ்சேரன் எழுதிய வரலாற்றுரீதியாக நாகையைப் பற்றிய நூலாகும்.

## அமைப்பு
வரலாற்றில் நாகை என்ற தலைப்பில் தொடங்கி ஒன்பது கட்டுரைகள் இடம்பெற்றுள்ளன. வரலாறு, ஆட்சி, நகரமைப்பு, மக்கள், சமயம், வணிகம் உள்ளிட்ட பொருண்மைகளில் பல்வேறு காலகட்டத்திலான நாகையில் வரலாறு இந்நூலில் தரப்பட்டுள்ளது.

## உசாத்துணை
'நாகபட்டினம்' நூல், (முதற்பதிப்பு, 1996; வெளியீடு: மணிவாசகர் பதிப்பகம், சென்னை)

பகுப்பு:வரலாற்று நூல்கள்
பகுப்பு:மணிவாசகர் பதிப்பக நூல்கள்
பகுப்பு:1996 தமிழ் நூல்கள்
திருவூடல்

சிவபெருமான் மீது சிவகாமி கொண்ட ஊடலை **திருவூடல்** என்பர்.

## ஊடல் நிலை
மார்கழி ஆதிரை நாளில் அலங்கரிக்கப்பெற்ற நடராசப் பெருமானின் திருமேனியும், சிவகாமி அம்மையாருடைய திருமேனியும் திருவீதிகளில் உலா வரும். திருநடனக் காட்சி முடிந்ததும் வீதிகளில் வலம் வந்து கொண்டிருக்கும் போதே அம்மன் திருமேனியைச் சுமப்பவர்கள், விரைவாக நடந்து கோயிலுக்குள் வந்து, இராசகோபுரக் கதவுகளைச் சாத்திவிடுவர். பின்னர் வரும் ஆடல்வல்லானைச் சுமந்து வருபவர்கள் கோயிலுக்குள் வரமுடியாமல் வெளியிலேயே நிற்பர். இது ஊடல் கொண்டே சிவகாமி சினந்தது கதவைத் தாழிடும் நிலையாகும். 

## சுந்தரர் வருகை
பின்னர் சுந்தரமூர்த்தி நாயனாரின் திருவுருவத்தை அலங்கரித்துப் பரிவட்டம் கட்டி இறைவன் முன் கொண்டு நிறுத்தி அக்கோயில் ஓதுவார் மூலம் சில தேவாரப்பாடல்களைப் பாடுவர். பின்பு, கோயிலுக்குள் சென்று சிவகாமியின் முன்பு சில தேவாரப் பாடல்கள் பாடுவர். மாறி மாறி இரு இடங்களிலும் தேவாரப் பாடல்கள் பாடிய பிறகு நிறைவாக கதவைத் திறக்கவே ஆடல்வல்லான் திருமேனி கோயிலுக்குள் வந்து சேரும். இது இருவர் ஊடலையும் சுந்தரர் தலையிட்டுத் தீர்ப்பதாகவும் பாவிக்கப்பெறும் ஒரு விழா நிகழ்ச்சியாகும். திருவூடல் கண்டால் மறுவூடல் இல்லை என்பர். 

## ஓவியம், சுவடி
தஞ்சைப் பெரிய கோயிலின் அம்மன் மண்டப விதானத்தில் தேவி மகாத்மிய ஓவியக் காட்சிகள் இடம்பெற்றுள்ளன. அவற்றில் ஊடலை சுந்தரமூர்த்தி நாயனார் தீர்த்து வைக்கும் காட்சி தமிழில் எழுதப்பெற்ற விளக்கக் குறிப்புகளோடு காணப்பெறுகின்றது. இவ்வோவியம் கி.பி.1800இல் சரபோஜி மன்னரின் ஆக்கத்தால் தீட்டப்பெற்றதாகும். தஞ்சை அரண்மனை நூலகமான சரசுவதி மகால் நூலகத்தில் "தமிழ்த்துறையில் திருவூடல்" என்ற சிறிய ஏட்டுச்சுவடி உள்ளது. 

## திருவண்ணாமலை
திருவண்ணாமலை அண்ணாமலையார் கோவிலில் தைப் பொங்கலுக்கு மறுநாள் திருவூடல் உற்சவம் வருடந்தோறும் நடைபெறும்.

## மேற்கோள்கள்

பகுப்பு:இந்து சமய வழிபாடுகள்
ஜோன் கோர்பெட்

**ஜோன் கோர்பெட்** () (பிறப்பு: மே 9, 1961) ஒரு அமெரிக்க நாட்டுத் திரைப்பட நடிகர் மற்றும் பாடகர் ஆவார். இவர் தி பாய் நெக்ஸ்ட் டோர் போன்ற பல திரைப்படங்களிலும் தொலைக்காட்சித் தொடர்களிலும் நடித்துள்ளார்.

## ஆரம்பகால வாழ்க்கை
ஜோன் மே 9, 1961ஆம் ஆண்டு அமெரிக்காவின் மேற்கு வர்ஜீனியாவில் இன்டெர் என்ற இடத்தில் பிறந்தார்.

## வெளி இணைப்புகள்
* 
* John Corbett அதிகாரபூர்வ வலைத்தளம் 

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:பாடகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
சுதர்சன் பகத்

**சுதர்சன் பகத்**, ஜார்க்கண்டச் சேர்ந்த அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1969ஆம் ஆண்டின் அக்டோபர் இருபதாம் நாளில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, லோஹர்தகா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.

## பதவிகள்
*2000-2005: ஜார்க்கண்டு சட்டமன்ற உறுப்பினர்
*2000-2003: ஜார்க்கண்டு அரசின் மனிதவளத் துறை அமைச்சர்
*2003-2004: ஜார்க்கண்டு அரசின் அமைச்சர் (கலை, பண்பாடு, கால்நடை, பால்வளம், விளையாட்டுத் துறைகள்)
*2004-2005: ஜார்க்கண்டு அரசின் சமூக நலத்துறை அமைச்சர்
*2009: பதினைந்தாவது மக்களவையில் உறுப்பினர்
*மே, 2014: பதினாறாவது மக்களவையில் உறுப்பினர்
*28 மே 2014 - 9 நவம்பர் 2014: ஒன்றிய அரசின் அமைச்சர் (சமூக நீதித் துறை)
*10 நவம்பர், 2014 முதல்: ஒன்றிய அரசின் ஊரக வளர்ச்சித் துறை அமைச்சர்

## சான்றுகள்

பகுப்பு:வாழும் மக்கள்
பகுப்பு:1969 பிறப்புகள்
பகுப்பு:ஜார்க்கண்டு சட்டமன்றத்தின் முன்னாள் உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:ஜார்க்கண்ட் அரசியல்வாதிகள்
பகுப்பு:இந்திய அமைச்சர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
அரவிந்த் பனகாரியா

**அரவிந்த் பனகாரியா** (*Arvind Panagariya*) இந்திய அமெரிக்க பொருளியலாளரும் கொலம்பியா பல்கலைக்கழக பொருளியல் பேராசிரியரும் ஆவார். முன்னதாக  ஆசிய வளர்ச்சி வங்கியின்  தலைமைப் பொருளியலாளராகப் பணியாற்றியுள்ளார். மேரிலாந்து பல்கலைக்கழகத்தில் பொருளியல் பேராசிரியராகவும் பன்னாட்டுப் பொருளியல் மையத்தின் ஒருங்கிணைப்பாளராகவும் பொறுப்பில் இருந்துள்ளார்.  உலக வங்கி, அனைத்துலக நாணய நிதியம், உலக வணிக அமைப்பு, மற்றும் ஐக்கிய நாடுகள் வணிகம் மற்றும் வளர்ச்சிக்கான மாநாடு (UNCTAD) ஆகியவற்றில் பல்வேறு பொறுப்புகளில் பணியாற்றி உள்ளார்.  பிரின்சுட்டன் பல்கலைக்கழகத்திலிருந்து பொருளியலில் முனைவர் பட்டம் பெற்றுள்ளார்.  பத்து நூல்களை எழுதியுள்ள பனகாரியாவின் தற்போதைய வெளியீடான *இந்தியா: வெளிப்படும் மாமனிதன்* என்ற நூல் இந்தியாவின் பொருளாதாரம் மீதான வரையறுப்பு நூல் என பரீத் சக்காரியா கூறியுள்ளார்.

இந்தியாவின் முன்னணி வணிக நாளிதழான  *[[தி எகனாமிக் டைம்ஸ்|தி எகானமிக் டைம்சில்]]* எழுதி வருகின்றார். கௌரவ ஆசிரியராக *பைனான்சியல் டைம்சு*, *வால் இசுட்ரீட்டு சர்னல்*, இந்து, *[[இந்தியா டுடே]]*, *[[அவுட்லுக் (இதழ்)|அவுட்லுக்]]* போன்ற இதழ்களில் எழுதி வருகின்றார். பல தேசியத் தொலைக்காட்சி மற்றும் பன்னாட்டு தொலைக்காட்சிகளில் தோன்றியுள்ளார்.

புளூம்பெர்கு இந்தியாத் தொலைக்காட்சியில் "அரவிந்த் பனகாரியாவுடன் இந்தியாவை மாற்றுவோம்" நிகழ்ச்சியில் பங்கேற்கின்றார்.

## பதவி விலகல்

கொலம்பியா பல்கலைக்கழகத்தில் பேராசிரியர் பணியை மீண்டும் ஏற்கப் போவதாக அறிவித்து 
நிதி ஆயோக் துணைத் தலைவர் பதவியை 2017 ஆகத்து முதல் தேதியில் துறந்தார்.

## மேற்சான்றுகள்

பகுப்பு:1952 பிறப்புகள்
பகுப்பு:இந்திய அமெரிக்கர்கள்
பகுப்பு:இந்தியப் பொருளியலாளர்கள்
பகுப்பு:வாழும் மக்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
ஆடம் ஹிக்ஸ்

**ஆடம் ஹிக்ஸ்** () (பிறப்பு: நவம்பர் 28, 1992) ஒரு அமெரிக்க நாட்டு திரைப்பட நடிகர் மற்றும் பாடகர் ஆவார். இவர் தி பாய் நெக்ஸ்ட் டோர் போன்ற பல திரைப்படங்களிலும் மற்றும் தொலைக்காட்சி தொடர்களிலும் நடித்துள்ளார்.

## ஆரம்பகால வாழ்க்கை
ஆடம் ஹிக்ஸ் நவம்பர் 28, 1992ஆம் ஆண்டு லாஸ் வேகாஸ், நெவாடா அமெரிக்காவில் பிறந்தார்.

## வெளி இணைப்புகள்
* 
* John Corbett Official Website 

## மேற்கோள்கள்

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:தொலைக்காட்சி நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்கப் பாடகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
லட்சுமண் கிலுவா

**லட்சுமண் கிலுவா**, ஜார்க்கண்டைச் சேர்ந்த அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 1964ஆம் ஆண்டின் டிசம்பர் இருபதாம் நாளில் பிறந்தார். இவர் ராஞ்சி பல்கலைக்கழகத்தில் பயின்றார். இவர் பதின்மூன்றாவது மக்களவையிலும் பதினாறாவது மக்களவையிலும் உறுப்பினராக இருந்தார். இவர் சிங்பூம் மக்களவைத் தொகுதியில் போட்டியிட்டு வென்று, மக்களவை உறுப்பினர் ஆனார்.

## சான்றுகள்

பகுப்பு:வாழும் மக்கள்
பகுப்பு:13வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:ஜார்க்கண்ட் அரசியல்வாதிகள்
பகுப்பு:1964 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
ஜெயந்த் சின்ஹா

**ஜெயந்த் சின்கா** (Jayant Sinha), இந்தியாவின் ஜார்க்கண்ட் மாநிலத்தைச் சேர்ந்த அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 1963ஆம் ஆண்டின் ஏப்ரல் 21ஆம் நாளில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, ஹசாரிபாக் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் தில்லியில் உள்ள ஐ.ஐ.டி நிறுவனத்திலும், பென்னிசில்வேனியா பல்கலைக்கழகத்திலும், ஹார்வர்டு வணிகப் பள்ளியிலும் கல்வி பயின்றார். மத்திய அரசின் நிதித் துறைக்கான ராஜாங்க அமைச்சராகி உள்ளார்.
இவர் நரேந்திர மோதியின் முதல் அமைச்சரவையில் இராஜாங்க அமைச்சராக இருந்தவர்.

பாரதிய ஜனதா கட்சியின் முன்னாள் தலைவரான யஷ்வந்த் சின்காவின் மகனான ஜெய்ந்த் சின்கா, 2019 மக்களவைத் தேர்தலில் அதே தொகுதியில் போட்டியிட்டு வென்றார். ஆனால் இவர் 2019-இல் நரேந்திர மோதியின் இரண்டாம் அமைச்சரவையில் இடம் பெறவில்லை.

## சான்றுகள்

பகுப்பு:வாழும் மக்கள்
பகுப்பு:1963 பிறப்புகள்
பகுப்பு:ஜார்க்கண்ட் அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
நெல்சன், நியூசிலாந்து

**நெல்சன்** (*Nelson*) நியூசிலாந்தில் டாசுமான் விரிகுடாவின் கிழக்குக் கடலோரத்தில் அமைந்துள்ள நகரமாகும். இது இதேப் பெயர்கொண்ட இப்பகுதியின் பொருளியல் பண்பாட்டு மையமாக விளங்குகின்றது. 1841இல் உருவான இந்த நகரம் நியூசிலாந்தின் இரண்டாவது பழமையான குடியேற்றமாகும். தெற்குத் தீவின் மிகத் தொன்மையான இந்தக் குடியேற்றம் 1858இல் அரசாணையால் நகரமாக  அறிவிக்கப்பட்டது. இதன் மக்கள்தொகை 46,437 ஆகும். 

இந்த நகரத்தின் அண்மையில் அபெல் டாசுமான் தேசியப் பூங்கா, ககுரங்கி தேசியப் பூங்கா, நெல்சன் ஏரிகள் தேசியப் பூங்கா ஆகியன அமைந்துள்ளன. இந்த நகரம் பிரித்தானிய கடற்தளபதி நெல்சனின் நினைவாகப் பெயரிடப்பட்டுள்ளது. 

பகுப்பு:நியூசிலாந்து நகரங்கள்
பகுப்பு:தெற்குத் தீவு
ஒன்பதாம் சாமராச உடையார்

**சிறீமத் ராசாதிராச ராச பரமிசிவர ராச மார்த்தாண்ட பரவ்த பிரதாபபட்டிமவிரா நரப்பட்டி மகிசுர சிம்மமானருடரகிருவா மகாராச சிறீ காச சாமராச உடையார்** (28 பெப்ரவரி 1774 – 17 ஏப்ரல் 1796) என்பவர் மைசூரின் மன்னராக 1776 முதல் 1796வரை இருந்தவர். இவர் மூன்றாம் கிருட்டிணராச உடையாரின் தந்தையாவார். இவர் **ஒன்பதாம் சாமராச உடையார்** என்று அழைக்கப்படுகிறார்.

## வாழ்க்கை
இவர் கருகியள்ளி குடும்பத்தைச் சேர்ந்த, சிக்க தேவராச அர்ஸ் என்பவரின் மகனாவார். எட்டாம் சாமராச உடையாரின் மறைவுக்குப் பிறகு, மகாராணிலெட்சுமி அம்மணி தேவியால் (மறைந்த மன்னர் இரண்டாம் கிருட்டிணராச உடையாரின் மனைவி) தத்து எடுக்கப்பட்டார்.

இவரும் சுயேச்சையாக செயல்பட முடியாதவராக இவருக்கு முன்னாள் இருந்த மன்னர்களான இரண்டாம் கிருட்டிணராச உடையார், நஞ்சராச உடையார், எட்டாம் சாமராச உடையார் ஆகியோர் போன்று ஐதர் அலி, அவரது மகன் திப்பு சுல்தான் ஆகியோருக்கு அடங்கியவராக இருந்தார்.

சனவரி 1786க்கு பிறகு, பெயருக்கு மன்னர் என்ற நிலையும் இல்லாமல் மன்னரின் அனைத்து உரிமைகளும் திப்பு சுல்தானால் பறிக்கப்பட்டு, தன்னையே பாதூசா என்று அறிவித்துக்கொண்டு திப்பு சுல்தான் மன்னனானார்.

மன்னர் உரிமைகளை திப்பு சுல்தான் பறித்த பிறகு, இவர் சிறீரங்கப்பட்டிண அரண்மனையில் 17 ஏப்ரல் 1798இல் பெரியம்மை நோயாலோ திப்புவால் கொல்லப்பட்டோ இறந்திருக்கலாம் என்று கருதுகின்றனர்.

உடையார் மரபினர் பதவியில் இருந்து இறக்கப்பட்ட பின் திப்பு சுல்தான் மைசூர் சுல்தானகத்தின் ஒரே மன்னராக போரில் கொல்லப்பட்ட 1799ஆம் ஆண்டு வரை இருந்தார்.

## குறிப்பு

பகுப்பு:மைசூர் அரசர்கள்
பகுப்பு:1774 பிறப்புகள்
பகுப்பு:1796 இறப்புகள்
 பகுப்பு:இந்திய அரசர்கள்
பஞ்ச ஈஸ்வரங்கள்

**ஐந்தீச்சரங்கள்** என்பன சிவபெருமானுக்காக இலங்கையில் ஈசனுக்காகக் கட்டப்பட்டிருந்து ஐந்து கோவில்களாகும். இவ்வீச்சரங்கள் இலங்கைத் தீவின் நான்கு திசையிலும் அமைந்திருக்கின்றன. இராவணன் காலத்திலேயே இச்சரங்கள் கட்டப்பட்டு விட்டன என்பது மக்களிடையே காணப்படும் தொன்நம்பிக்கை ஆகும். இலங்கையின் கரையோரப் பகுதிகளைப் போர்த்துக்கீசர் கைப்பற்றி இலங்கையைத் தம்முடைய காலனித்துவ நாடாக மாற்றிய காலப்பகுதியில் இவை அவர்கள் அழிக்கப்பட்டன. 1917 ஆம் ஆண்டில் ரோயல் ஏசியாட்டிக் கூட்டத்தின் போது டாக்டர். பவுல். ஈ. பீரிஸ் கீழுள்ளவாறு குறிப்பிட்டார்:

## ஐந்தீச்சரங்களின் பட்டியல்

## மேற்கோள்கள்


பகுப்பு:இந்து யாத்திரைத் தலங்கள்
பகுப்பு:இலங்கையில் உள்ள இந்துக் கோவில்கள்
கிரிட் விகிதம்

**கிரிட் விகிதம்** (Grid Ratio) என்பது உடலில் தோன்றும் சிதறிய கதிர்கள் படத்தாளினை வந்தடையாமல் அவைகளைத் தவிர்க்க பயன்படும் ஓர் அமைப்பாகும். கிரிட்டில் அமைந்துள்ள ஈயப்பட்டையின் உயரத்திற்கும் இரு பட்டைகளுக்கு இடைப்பட்ட எக்சு கதிர்களைக் கடத்தும் பகுதியின் அகலத்திற்கும் உள்ள விகிதமாகும்.

கிரிட் விகிதம் கிரிட்டின் திறனை அளவிடப் பயன்படும் ஓர் அளவாகும். எந்த அளவிற்கு அது சாய்வாகச் செல்லும் கதிர்களை தடுத்து நிறுத்துகிறது என்பதனைக் காட்டுகிறது.
   
r  =  h/ D என்பதற்குச் சமமாகும்.

இங்கு h என்பது பட்டையின் உயரத்தினையும், D என்பது இரு பட்டைகளுக்கிடையேயான அகலத்தினையும் குறிக்கின்றன. இதன் மதிப்பு 5 முதல் 16 வரையிலும் இருக்கிறது. பயனுள்ள கதிர்களையும் அது ஏற்கிறது. கிரிட் பயன்பாட்டால் கதிர்படத்தின் ஒப்புமை அதிகரிக்கிறது.

## சான்றுகள்

பகுப்பு:ஊடுகதிரியல்
பத்தாம் சாமராச உடையார்

**மகாராஜ ஸ்ரீ சேர் பத்தாம் சாமராச உடையார்** (பெப்ரவரி 22, 1863 - 28 டிசெம்பர் 1894) அல்லது **சாமராச உடையார்** என்பவர் மைசூரின் மன்னராக 1868 தொடக்கம் 1894 வரை திகழ்ந்தார்.  இவரின் முன் மூன்றாம் கிருட்டிணராச உடையார் ஆட்சியில் இருந்தார், இவரின் பின் நான்காம் கிருட்டிணராச உடையார் ஆட்சிக்கு வந்தார். 22 பெப்ரவரி 1863 அன்று இவர் பிறந்தார். 28 திசம்பர் 1894 திசம்பர் (அதாவது இவர் இறக்கும் வரை) இவர் ஆட்சியில் இருந்தார். இவரின் அம்மா லக்சுமிவிலாச சனித்தான ஸ்ரீ பிரதாப குமரி அம்மணி அவரு மூன்றாம் கிருட்டிணராச உடையாருடைய மகள் ஆவார். இவர் பிரித்தானியரின் கட்டுப்பாட்டில் இருந்தவர்.

## மேற்கோள்கள்

பகுப்பு:1863 பிறப்புகள்
பகுப்பு:1894 இறப்புகள்
பகுப்பு:மைசூர் அரசர்கள்
பகுப்பு:இந்திய அரசர்கள்
பகுப்பு:மைசூர்
கர்டியசு மறுசீராக்கல் வினை

**கர்டியசு மறுசீராக்கல் வினை** அல்லது கர்டியசு வினை அல்லது கர்டியசு சிதைத்தல் வினை *( Curtius rearrangement )* முதன் முதலில் தியோடர் கர்டியசால் வரையறுக்கப்பட்டது. ஓர் அசைல் அசைட்டு சமசயனேட்டாக மறுசீராக்கம் அடையும் வேதிவினையே கர்டியசு மறுசீராக்கல் வினை எனப்படுகிறது . இவ்வினை தொடர்பாக பல விமர்சனங்கள் வெளியிடப்பட்டுள்ளன.

:

சமசயனேட்டுகள் பல்வேறு மின்னணுமிகு பொருட்களால் கவரப்படுகின்றன. சமசயனேட்டை ஓர் அமீனாக மாற்ற பெரும்பாலும் தண்ணீர் சேர்க்கப்படுகிறது . இவ்வினையை ஒர் மூவிணைய பியூட்டனால் முன்னிலையில் செய்யும் போது, கரிமவேதியியல் தொகுப்பு வினைகளில் பயன்படும் இடைநிலைகளான மூவிணைய பியூட்டைலாக்சிகார்பனைல் பாதுகாக்கப்பட்ட அமீன்கள் உருவாக்குகிறது.

இருபீனைல்பாசுபோரைலசைட்டு பயன்படுத்தி காபொட்சிலிக்கமிலங்களை அசைல் அசைட்டுகளாக எளிதாக மாற்றலாம்

:.

இவ்வாறே பென்சைல் ஆல்ககால் முன்னிலையில் கர்டியசு வினையை நிகழ்த்தினால் கார்பாக்சிபென்சைல் பாதுகாக்கப்பட்ட அமீன்கள் உருவாகின்றன.

## வினை வழிமுறை

கர்டியசு மறுசீராக்கல் வினை இரண்டு படிநிலைகளில் நிகழ்வதாக நம்பப்படுகிறது. நைட்ரசன் வாயுவை இழந்து அசைல்நைட்ரீன் உருவாவது முதல் படிநிலையில் நிகழ்கிறது. இரண்டாவது படிநிலையில் அசைல் நைட்ரீன்களில் உள்ள ஆல்கைல் தொகுதிகள் இடபெயர்ச்சியாவதன் மூலமாக மறுசீரமைப்பு அடைந்து தேவையான சமசயனேட்டு உருவாகிறது. இருப்பினும் இவ்விரு படிநிலைகளும் ஒரே சமயத்தில் நிகழ்கின்றன என்று நடைமுறையில் கிடைத்துள்ள சான்றுகள் குறிப்பிடுகின்றன. தனிநிலை நைட்ரீன் இடைநிலைகள் எதுவும் இங்கு உருவாவதில்லை

:

## வீச்செல்லை

α-சயனோஎசுத்தரை ஓர் அமினோஅமிலமாக மாற்றும் செயலில் கர்டியசு மறுசீராக்கல் வினையின் ஒரு படிநிலை நிகழ்கிறது. இம்மாறுபட்ட வேதிவினை தாராசுகை சிதைத்தல் வினை எனப்படுகிறது

:

## மேற்கோள்கள்

## இவற்றையும் காண்க

* பெக்மான் மறுசீராக்கல் வினை
* பெர்க்மான் சிதைத்தல் வினை
* ஆஃப்மான் மறுசீராக்கல் வினை
* இலாசன் மறுசீராக்க்கல் வினை
* சிகிமிட்டு வினை
* டைமான் மறுசீராக்கல் வினை
* உல்பு மறுசீராக்கல் வினை

## வெளிப்புற இணைப்புகள்
* 

பகுப்பு:மறுசீராக்கல் வினைகள்
பகுப்பு:பெயர் வினைகள்
கருவூர்ப் புராணம்

**கருவூர்ப் புராணம்** கொங்கு நாட்டிலுள்ள பாடல் பெற்ற தலங்களில் ஒன்றான கரூர் எனப்படும் கருவூரோடு தொடர்புடையது.

## பாடியவர்
கருவூர்ப் புராணத்தை பாடியவரின் பெயர் தெரியவில்லை. தமது குருநாதர் பெயரைச் சத்தியஞானி என்று இந்நூலாசிரியர் குறிப்பிடுகிறார்.  

## அமைப்பு
கி.பி.1618இல் அரங்கேற்றம் செய்யப்பட்ட இந்நூலில் 61 சருக்கங்களும், 1131 பாடல்களும் உள்ளன.

## சிறப்பு
கருவூர்த் தலச்சிறப்பும், ஆனிலையப்பரை வழிபட்டுக் கதி பெற்ற மேலோர்களையும், முக்கியமாகப் புகழ்ச்சோழர், எறிபத்தர், கருவூர்த் தேவர் முதலியோர்களைப் பற்றியும் இப்புராணத்தில் விளக்கப்பட்டுள்ளது. கருவூர்த் தேவரின் விரிவான வரலாறு இதுவரை வேறு எந்த நூலிலும் கூறப்பெறவில்லை. இந்தச் சிவயோகி, தமது சித்தி நெறியால் நிகழ்த்திய அற்புதச் செயல்களை இதில் காணலாம். இப்புராணத்தில் மூலமாக கருவூர்ச் சித்தரின் வரலாற்றை அறியலாம். 

## அரிய ஓவியம்
கருவூர்ப்புராணம் எழுதப்பட்ட காலத்தில் திருப்புடைமருதூர் கோயிலில் ஓவியங்கள் தீட்டப்பட்டன. இந்தக் கோயில் திருநெல்வேலி மாவட்டத்தில் உள்ளது. அப்புராணத்தில் கூறப்பெறும் கதைகள் அவ்வோவியத்தில் காட்சிகளாய் காட்டப்பட்டுள்ளன. அதில் வன்னிமரம் மீன்மழை பொழியும் காட்சியும், திருப்புடைமருதூர் ஈசனை கருவூர்த் தேவர் வணங்கும் காட்சியும் உள்ளன. 

## மேற்கோள்கள்


பகுப்பு:ஓவியங்கள்
பகுப்பு:சிவத்தொண்டர்கள்
பகுப்பு:தமிழ் இலக்கியம்
பகுப்பு:புராணங்கள்
தேசியக் கல்லூரி, திருச்சி

**தேசியக் கல்லூரி** தமிழ்நாட்டின் திருச்சிராப்பள்ளி மாவட்டத்தில் மலைக்கோட்டைக்கு அருகில் அமைந்துள்ளது. இக்கல்லூரி 1919ஆம் ஆண்டில் நிறுவப்பட்டது. முன்னாள் இந்திய குடிரசுத்தலைவரான ராமசுவாமி வெங்கடராமன், முன்னாள் ஆந்திர மாநில ஆளுநரான சி. ரெங்கராஜன், திரைப்பட இயக்குனரான அகத்தியன் ஆகியோர் இக்கல்லூரியின் முன்னாள் மாணவர்கள். இது பாரதிதாசன் பல்கலைக்கழகத்துடன் இணைக்கப்பட்ட, தன்னாட்சி பெற்ற கல்லூரியாகும். 

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள தனியார் கலைக் கல்லூரிகள்
பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
இயன் நெல்சன்

**இயன் நெல்சன்** () (பிறப்பு: ஏப்ரல் 10, 1995) ஒரு அமெரிக்க நாட்டு திரைப்பட நடிகர் ஆவார். இவர் நடனக் கலைஞராகவும், பாடகராகவும் திறனாற்றியுள்ளார். இவர் 2012ஆம் ஆண்டு வெளியான, த ஹங்கர் கேம்ஸ் என்ற திரைப்படத்தின் மூலம் அறிமுகமானார். அதைத் தொடர்ந்து தி ஜட்ஜ், தி பாய் நெக்ஸ்ட் டோர் போன்ற சில திரைப்படங்களிலும் மற்றும் டீன் வொல்ப், கிரிமினல் மைண்ட்ஸ் போன்ற தொலைக்காட்சி தொடர்களிலும் நடித்துள்ளார்.

## திரைப்படங்கள்

## தொலைக்காட்சித் தொடர்கள்

## வெளி இணைப்புகள்
*

## மேற்கோள்கள்

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:பாடகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
கும்பகோணம் உச்சிப்பிள்ளையார் கோயில்

கும்பகோணத்தில் உள்ள விநாயகர் கோயில்களில் இதுவும் ஒன்றாகும். 

## இருப்பிடம்
கும்பகோணத்தின் மையப்பகுதியில் சார்ங்கபாணி கோயிலுக்கும் சோமேஸ்வரன் கோயிலுக்கும் அருகே இக்கோயில் அமைந்துள்ளது. செங்கற்கட்டுமான இக்கோயில் சற்று உயரிய தளத்தில் உள்ளது. 

## மூலவர்
இக்கோயிலின் மூலவராக விநாயகர் உள்ளார்.

## மேற்கோள்கள்

 

பகுப்பு:கும்பகோணத்திலுள்ள பிள்ளையார் கோயில்கள்
கும்பகோணம் ஜெகந்நாதப்பிள்ளையார் கோயில்

**ஜெகந்நாதப் பிள்ளையார் கோயில்** என்பது கும்பகோணத்தில் உள்ள விநாயகர் கோயில்களில் ஒன்றாகும். கும்பகோணத்தில் இப்பெயரில் இரு கோயில்கள் உள்ளன. இது யானையடி அருகே இருப்பதால் 'யானையடி ஜெகந்நாதப் பிள்ளையார் கோயில்' என்றழைக்கப்படுகிறது.

## இருப்பிடம்
கும்பகோணத்தில் நாகேஸ்வரன் கோயில் தெற்கு வீதியில், யானையடி அருகே இக்கோயில் அமைந்துள்ளது. முச்சந்தி பாதாளகாளியம்மன் கோயில், யானையடி அய்யனார் கோயில்,  படைவெட்டி மாரியம்மன் கோயில், பகவத் விநாயகர் கோயில் ஆகிய கோயில்களும் உள்ளன.

## மூலவர்
இக்கோயிலின் மூலவராக விநாயகர் உள்ளார். 

## மற்றொரு கோயில்
கும்பகோணத்தில் மற்றொரு ஜெகந்நாதப் பிள்ளையார் கோயில் மகாமகக்குளத்தின் அருகே  ஜெகந்நாதப் பிள்ளையார் கோயில் தெருவில் உள்ளது. இக்கோயிலின் மூலவராக விநாயகர் உள்ளார்.

## மேற்கோள்கள்

## படத்தொகுப்பு


File:Jagannathapillayartemplekumbakonam.jpg|thumb|யானையடி அருகேயுள்ள கோயில்
File:Jagannatha pillayartemple near mahamaham tank.jpg|thumb|மகாமகக்குளத்தருகேயுள்ள கோயில்



பகுப்பு:கும்பகோணத்திலுள்ள பிள்ளையார் கோயில்கள்
கும்பகோணம் யானையடி அய்யனார் கோயில்

கும்பகோணத்தில் உள்ள ஐயனார் கோயில்களில் இதுவும் ஒன்றாகும்.

## இருப்பிடம்
கும்பகோணம் நகரில் நாகேஸ்வரன் கோயில் தெற்கு வீதியில், ஜெகந்நாதப்பிள்ளையார் கோயில் அருகே இக்கோயில் அமைந்துள்ளது. முச்சந்தி பாதாளகாளியம்மன் கோயில், ஜெகந்நாதப்பிள்ளையார் கோயில், படைவெட்டி மாரியம்மன் கோயில், பகவத் விநாயகர் கோயில் ஆகிய கோயில்களும் உள்ளன.

## மூலவர்
இக்கோயிலின் கருவறையில் ஐயனார், பூர்ணதேவி மற்றும் புஷ்கலாதேவியுடன் உள்ளார்.

## அமைப்பு
left|100x150px|thumb|முகப்பின் எதிரில் யானை குதிரை 
இக்கோயிலுக்கு எதிரே மிடுக்கோடு யானை, குதிரை கம்பீரமாகக் காட்சி அளிக்கின்றன. அதனைக் கண்டு உள்ளே சென்றால் முன் மண்டபத்தை அடுத்து உள்ளே கருவறை உள்ளது. மூலவர் சன்னதியின் வலப்புறம் ஐயப்பன் சன்னதியும், இடப்புறம் முருகன் சன்னதியும் உள்ளன.  இக்கோயிலின் திருச்சுற்றில் விநாயகர் மற்றும் துர்க்கைக்கு தனி சன்னதிகள் உள்ளன. சப்தகன்னிகை, சண்டிதேவி, முண்டாதேவர், பாவை, நாகர், சந்திரன், மதுரைவீரன், வெள்ளையன், சூரியன், சாயாதேவி ஆகியோரும் திருச்சுற்றில் காணப்படுகின்றனர்.

## குடமுழுக்கு
இக்கோயிலில் அக்டோபர் 26, 2015இல் குடமுழுக்கு நடைபெற்றது.

## மேற்கோள்கள்

பகுப்பு:கும்பகோணத்திலுள்ள கோயில்கள்
பகுப்பு:ஐயனார் கோயில்கள்
கும்பகோணம் முச்சந்தி பாதாளகாளியம்மன் கோயில்

கும்பகோணத்தில் உள்ள காளியம்மன் கோயில்களில் இதுவும் ஒன்றாகும்.  

## இருப்பிடம்
கும்பகோணத்தின் நாகேஸ்வரன் கோயில் தெற்கு வீதியில், நாகேஸ்வரன் கோயிலின் வலது புறம் இக்கோயில் அமைந்துள்ளது. இதே வீதியில் யானையடி அய்யனார் கோயில், ஜெகந்நாதப்பிள்ளையார் கோயில் படைவெட்டி மாரியம்மன் கோயில் பகவத் விநாயகர் கோயில் ஆகிய கோயில்களும் உள்ளன.

## மூலவர்
மிகவும் சிறியதாக உள்ள இக்கோயிலில் எண்ணெய் விளக்கை மாடத்தில் வைத்து அம்மனாகப் பாவித்து வணங்கி வருகின்றனர். ஒவ்வொரு வருடமும் மார்கழி முதல் நாள் தொடங்கி பங்குனி பத்தாம் நாள் வரை அம்மனை வைக்கின்றனர். தெருக்களின் சந்திப்பில் இக்கோயில் உள்ளதால் முச்சந்தி காளியம்மன் கோயில் என்றும் அழைக்கின்றனர். 

## மேற்கோள்கள்

பகுப்பு:கும்பகோணத்திலுள்ள அம்மன் கோயில்கள்
பகுப்பு:சாக்தம்
கும்பகோணம் பாட்ராச்சாரியார் தெரு நவநீதகிருஷ்ணன் கோயில்

கும்பகோணத்தில் உள்ள குறிப்பிடத்தக்க கிருஷ்ணன் கோயில் இதுவாகும்.  இக்கோயில் நவநீதகிருஷ்ணன் கோயில் என்றழைக்கப்படுகிறது.

## இருப்பிடம்
கும்பகோணம் நகரில் பாட்ராச்சாரியார் தெருவில் இக்கோயில் அமைந்துள்ளது.

## மூலவர்
மூலவர் கிருஷ்ணன் ருக்மணி சத்யபாமாவுடன் இருந்து அருள் பாலிக்கிறார். 

## 12 கருட சேவை
கும்பகோணத்தில் சித்திரை மாதம் வளர்பிறையில் அமாவாசைக்கு அடுத்து வருகின்ற 3ஆவது திதியான அட்சய திருதியையில் காலையில் இவ்விழா கொண்டாடப்பெறுகிறது. கும்பகோணத்திலுள்ள சார்ங்கபாணி, சக்கரபாணி, இராமஸ்வாமி, ராஜகோபாலஸ்வாமி, வராகப்பெருமாள், வெங்கட்ராயர் அக்ரகாரம் பட்டாபிராமர், மல்லுக தெரு சந்தான கோபாலகிருஷ்ணன், நவநீதகிருஷ்ணன், புளியஞ்சேரி வேணுகோபால சுவாமி, மேலக்காவேரி வரதராஜப்பெருமாள், நவநீதகிருஷ்ணன், சோலையப்பன் தெரு ராமசுவாமி ஆகிய 12 வைணவ கோயில்களைச் சேர்ந்த உற்சவப் பெருமாள் சுவாமிகள் கருட வாகனத்தில் புறப்பட்டு பெரிய கடைத் தெருவில் ஒரே இடத்தில் எழுந்தருளுகின்றனர். 

## மேற்கோள்கள்

பகுப்பு:கும்பகோணத்திலுள்ள கோயில்கள்
உணர்மானவியல்

**உணர்மானவியல்** (*Sensitometry*) என்பது ஒளி-உணர் பொருட்களைப் பற்றி, குறிப்பாக ஒளிப்படத் தாள் பற்றி அறியும் ஓர் அறிவியல் ஆகும். உணர்மானவியல் பற்றி 1876 ஆம் ஆண்டு வாக்கில் பெர்டினாண்டு ஹர்ட்லர், மற்றும் வேரோ சார்ல்சு டிரைஃபீல்டு ஆகியோர் முதன் முதலாக ஆரம்ப-கால கருப்பு-வெள்ளை ஒளிப்படக்குழம்பு மூலம் அறிந்தனர். வெள்ளியின் அடர்த்தியானது, பெறப்படும் ஒளியின் அளவு, ஒளிப்படத் துலக்கம், மற்றும் துலக்கும் முறை ஆகியவற்றுடன் எவ்வாறு வேறுபடுகிறது என்பதை இவர்கள் கண்டறிந்தனர்.

## பண்புக் கோடு
படல அடர்த்திக்கு (ஒளிபுகாவியல்பின் மடக்கை) எதிராக வெளிப்பாட்டின் மடக்கையின் வரைவு **பண்புக் கோடு** (*characteristic curve*) என அழைக்கப்படுகிறது. இக்கோடுகள் **கர்ட்டர்-டிரைபீல்டு கோடுகள்** (*Hurter–Driffield curves*), **H–D கோடுகள்** (*H-D curves*), **HD கோடுகள்**, **H & D கோடுகள்**, **D–logE கோடுகள்**, அல்லது **D–logH கோடுகள்**. எனவும் அழைக்கப்படுகின்றன.

கதிரியலில், வெவ்வேறு கதிர் வீச்சளவிற்கு (exposure) படத்தாளில் கிடைக்கும் ஒளி அடர்த்தியினை (Optic density) Y அச்சிலும் அதற்கான கதிர் வீச்சளவின் மடக்கை அளவினை X அச்சிலும் எடுத்துக் கொண்டு இது வரையப்படுகிறது. X அச்சினை அடுத்து, அதற்கு இணையாக அடர்த்தி கூடாமல் உள்ள பகுதி கால்பகுதி (Toe region) என்றும், அதனைத் தொடர்ந்து கதிர்வீச்சுக் கூடக்கூட அடர்த்தி அதிகரிக்கும் நேர்கோட்டுப்பகுதியும் அதனையும் அடுத்து தோள்பகுதி (Shoulder region) கதிர் வீச்சளவு கூடினாலும் அடர்த்தி கூடாத ஒரு பகுதியும் வரைபடத்தில் கிடைக்கிறது.

இக்கோடு,படத்தினைப் பெற பயன்படுத்தப்பட்ட நீர்மத்தின் செறிவு,அதன் வெப்ப நிலை,மேம்படுத்த தேவைப்பட்ட கால அளவு முதலியவைகளை
பொறுத்து இருக்கிறது.

## இவற்றையும் பார்க்க
* படச்சுருள் வேகம்

## மேற்கோள்கள்

## வெளி இணைப்புகள்
* Basic Sensitometry And Characteristics of Film (Kodak undated)http://motion.kodak.com/motion/uploadedFiles/US_plugins_acrobat_en_motion_newsletters_filmEss_06_Characteristics_of_Film.pdf 
* ''A memorial volume containing an account of the photographic researches of Ferdinand Hurter & Vero C. Driffield ; being a reprint of their published papers, together with a history of their early work and a bibliography of later work on the same subject.'' (Royal Photographic Society of Great Britain 1920)

பகுப்பு:ஒளிப்படவியல்
பகுப்பு:ஊடுகதிரியல்
துனெடின்

**துனெடின்** (*Dunedin*,  )நியூசிலாந்தின் தெற்குத் தீவின் இரண்டாவது மிகப்பெரும்  நகரமாகும்; ஒடேகோ வலயத்தின் முதன்மை நகரமாகவும் விளங்குகின்றது.

ஒடேகோ துறைமுகத்தைச் சூழ்ந்துள்ள குன்றுகளிலும் பள்ளத்தாக்குகளிலும் இந்த நகரம் அமைந்துள்ளது. இப்பகுதிகள் அணைந்த எரிமலையின் மிச்சங்களால் ஆனவை.  இங்கு ஒடேகோ பல்கலைக்கழகம் அமைந்துள்ளது. 
## இரட்டை நகரங்கள்
துனெடின் உலகின் பல நகரங்களுடன் இரட்டை நகரமாக்கப்பட்டுள்ளது. இவற்றில் சில:

## மேற்சான்றுகள்

## வெளி இணைப்புகள்
* Dunedin City Council official website
* Tourism Dunedin
* 

பகுப்பு:நியூசிலாந்து நகரங்கள்
பகுப்பு:தெற்குத் தீவு
கும்பகோணம் பெரியக்கடைத்தெரு அனுமார் கோயில்

கும்பகோணத்தில் உள்ள அனுமார் கோயில்களில் இதுவும் ஒன்றாகும்.  

## இருப்பிடம்
கும்பகோணம் நகரில் பெரியக் கடைத்தெருவில் இக்கோயில் அமைந்துள்ளது. பெரியக்கடைத்தெரு அனுமார் கோயில் தொடங்கி இத்தெருவில் சரநாராயணப்பெருமாள் கோயில்,கூரத்தாழ்வார் சன்னதி, உடையவர் சன்னதி, ராஜகோபாலஸ்வாமி கோயில், கும்பகோணம் ஜெயவீர ஆஞ்சநேயர் கோயில் உள்ளிட்ட கோயில்கள் உள்ளன.

## மூலவர்
கோயிலின் மூலவராக அனுமார் உள்ளார். சாரங்கபாணி, சக்கரபாணி, ராமசுவாமி ஆகியோருக்கு அந்தரங்கதாசனாக இருப்பதால்  இம்மூவரும் திருவீதியில் வரும்போது இந்த இவருக்கு சடாரி மரியாதை செய்யப்படுகிறது. 

## குடமுழுக்கு
இக்கோயிலில் அக்டோபர் 22, 2015இல் குடமுழுக்கு நடைபெற்றது.  

## மேற்கோள்கள்

## படத்தொகுப்பு


File:Bigstreetanjaneyartemple.jpg|thumb|கோயில் முகப்பு
File:Bigstreet anjaneyar.jpg|thumb|22.10.2015 குடமுழுக்கு நாளில் கோயில்



பகுப்பு:கும்பகோணத்திலுள்ள கோயில்கள்
பகுப்பு:தமிழ்நாட்டிலுள்ள ஆஞ்சநேயர் கோயில்கள்
கும்பகோணம் பேட்டைத்தெரு ஆஞ்சநேயர் கோயில்

கும்பகோணத்தில் உள்ள அனுமார் கோயில்களில் இதுவும் ஒன்றாகும்.   இக்கோயில் ராமபக்த ஆஞ்சநேயர் கோயில் என்றழைக்கப்படுகிறது.

## இருப்பிடம்
கும்பகோணம் நகரில் கும்பகோணம்-தஞ்சாவூர் சாலையில்  பேட்டைக்கடைத்தெருவில் தாலுகா காவல் நிலையத்திற்கு அருகே இக்கோயில் அமைந்துள்ளது.

## சன்னதிகள்
அரசலாற்றின் தென் கரையில் யாகத்தினை விஷ்ணு சக்கரத்துடன் காத்து அசுரப்பெண்ணை தடுத்தாட்கொண்டு சக்கராயி எனப் பெயரிட்டு அருள்புரிந்து காவல் தெய்வமாக விளங்கச்செய்த ஆஞ்சநேயர் என்று சிறப்பாகக் கூறுகின்றனர். இந்த ஆஞ்சநேயரை சுதர்சன ஆஞ்சநேயர் என்றும் சக்கராயி ஆஞ்சநேயர் என்றும் அழைக்கின்றனர். ராமர், வரதராஜர், ஆஞ்சநேயர், ஆழ்வார்கள் என்ற நிலையில் தனித்தனியாகக் காணப்படுகின்றனர்.

## மேற்கோள்கள்

பகுப்பு:கும்பகோணத்திலுள்ள கோயில்கள்
பகுப்பு:தமிழ்நாட்டிலுள்ள ஆஞ்சநேயர் கோயில்கள்
மூன்றாம் கிருட்டிணராச உடையார்

**சிறீமான் இராசாதிராசா இராச பரமேசுவர பிரௌத-பிரதாப அபராதிம-வைர நரபதி பைருத்-அந்தீம்பர-கண்ட மகாராசா சிறீ கிருட்டிணராச உடையார் III பகதூர்** (14 சூலை 1794 – 27 மார்ச் 1868) அல்லது **மூன்றாம் கிருட்டிணராச உடையார்**  () என்பவர் மைசூர் சமத்தானத்தின் மன்னராக இருந்தவர். இவர் **மும்மடி கிருட்டிணராச உடையார்**என்றும் அழைக்கப்பட்டார். இவர் உடையார் மரபைச் சேர்ந்த மன்னராவார். இவர் ஏறக்குறைய எழுபது ஆண்டுகள் 30 சூன் 1799 முதல் 27 மார்ச் 1868 வரை ஆட்சிபுரிந்தார். இவர் காலத்தில் பல்வேறு கலைகளையும் இசையையும் ஆதரித்து வளர்த்தார்.

## குறிப்புகள்

பகுப்பு:மைசூர் அரசர்கள்
பகுப்பு:1794 பிறப்புகள்
பகுப்பு:1868 இறப்புகள்
 பகுப்பு:இந்திய அரசர்கள்
பெய்லி சேஸ்

**பெய்லி சேஸ்** () (பிறப்பு: மே 1, 1972) ஒரு அமெரிக்க நாட்டு நடிகர் ஆவார். இவர் தி பாய் நெக்ஸ்ட் டோர் போன்ற சில திரைப்படங்களிலும் மற்றும் பல தொலைக்காட்சி தொடர்களிலும் நடித்துள்ளார்.

## ஆரம்பகால வாழ்க்கை
பெய்லி சேஸ் மே 1, 1972ஆம் ஆண்டு சிகாகோ இலினொய்ஸ் அமெரிக்காவில் பிறந்தார். இவர் தனது உயர் கல்வியை ஜாக்சன்வில், புளோரிடா வில் படித்தார்.

## வெளி இணைப்புகள்
* 
* Bailey Chase at TV.com 

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகர்கள்
பகுப்பு:அமெரிக்கத் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்கர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
தமிழர் பண்பாட்டில் சங்கு (நூல்)

**தமிழர் பண்பாட்டில் சங்கு** அனந்தபுரம் கிருட்டினமூர்த்தி எழுதிய நூலாகும். சங்கின் இனங்களும் வளமும் என்பதில் தொடங்கி இலக்கியங்களில் சங்கும் அதன் பெயர்களும், தமிழர் பண்பாட்டிலும் வழிபாட்டிலும் அதன் பயன்பாடு, சங்கின் மீதான நம்பிக்கைகள், இசைக்கருவி என்ற நிலையில் சங்கு, மருத்துவத்தில் சங்கு, சங்குத் தொழில் ஆகிய பல்வேறு தலைப்புகளில் ஆராயப்படுகின்றன.

## அமைப்பு
இந்நூல் 12 தலைப்புகளையும், நான்கு பின்னிணைப்புகளையும் கொண்டுள்ளது.

## உசாத்துணை
'தமிழர் பண்பாட்டில் சங்கு', நூல், (முதற்பதிப்பு, 1999; அருள் பதிப்பகம், பெரியார் தெரு, சென்னை)

பகுப்பு:1999 தமிழ் நூல்கள்
பகுப்பு:தமிழர் பண்பாட்டு நூல்கள்
அத்தங்கி சட்டமன்றத் தொகுதி

என்பது ஆந்திரப் பிரதேச சட்டமன்றத்திற்கான தொகுதியாகும். இது பாபட்ல மக்களவைத் தொகுதிக்கு உட்பட்டது.

## உட்பட்ட பகுதிகள்
இது பிரகாசம் மாவட்டத்தில் உள்ள கீழ்க்காணும் பகுதிகளைக் கொண்டுள்ளது.
* ஜே. பங்குலூர் மண்டலம்
* அத்தங்கி மண்டலம்
* சந்தமாகுலூர் மண்டலம்
* பல்லிகுரவா மண்டலம்

## சட்டமன்ற உறுப்பினர்
*பதின்மூன்றாம் சட்டமன்றம்: (2014 - 2019) கொட்டிபாடி ரவிகுமார் (ஒய். எஸ். ஆர். காங்கிரஸ்)

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
பகுப்பு:பிரகாசம் மாவட்டம்